Αλέξανδρος Καραγιάννης

Ο Αλέξανδρος Καραγιάννης (γεννημένος στις 25 Οκτωβρίου 1993, στα Γρεβενά) είναι Έλληνας επαγγελματίας ποδοσφαιριστής, ο οποίος αγωνίζεται στη θέση του ακραίου μεσοεπιθετικού για λογαριασμό της Κοζάνη στο πρωτάθλημα της Super League 2.

 Ποδοσφαιρική καριέρα 
Ο Γρεβενιώτης μεσοεπιθετικός ξεκίνησε το ποδόσφαιρο από τις ακαδημίες του Πυρσού Γρεβενών από όπου μεταγράφηκε τον Ιούλιο του 2010 στον Άρη Θεσσαλονίκης K20. Τη σεζόν 2010- 2011 κατέκτησε το Πρωτάθλημα ως μέλος της ομάδας Νέων Πρωτάθλημα Κ-19 2010-11, έχοντας ως συμπαίκτες τους Διούδη, Γιαννιώτα, Κατίδη κτλ, οι οποίοι στελέχωσαν σταδιακά την πρώτη ομάδα του συλλόγου. 

Μετά από δύο χρόνια παρουσίας στην Κ20 προωθήθηκε στην επαγγελματική ομάδα και υπέγραψε το πρώτο επαγγελματικό του συμβόλαιο στις 25 Ιουλίου του 2012. Κατά τη σεζόν 2012–2013, ο τότε προπονητής της ομάδας, ο Μάκης Κατσαβάκης διέκρινε το ξεχωριστό του ταλέντο και τον προώθησε στην πρώτη ομάδα, αν και πραγματοποίησε το ντεμπούτο του στις 12 Δεκεμβρίου του 2012 σε έναν αγώνα κυπέλλου με την Καλλιθέα, αφού ο νέος προπονητής της ομάδας, ο Λούκας Αλκαράθ τον ξεκίνησε, ανέλπιστα, στην βασική ενδεκάδα. Καλλιθέα-Άρης 3-1. Τέσσερις ημέρες αργότερα πραγματοποίησε το ντεμπούτο του και στο πρωτάθλημα της Α’ Εθνικής, στον αγώνα εναντίον της Skoda Ξάνθης. Άρης-SKODA Ξάνθη 0-0Από τα... αζήτητα, ντεμπούτο για Κοτσώνη και Καραγιάννη!

Στους «κίτρινους» κατέγραψε συνολικά 13 συμμετοχές (10 συμμετοχές στη Super LeagueΟ Αλέξανδρος Καραγιάννης στη Super League και 3 συμμετοχές στο Κύπελλο Ελλάδας. Πέτυχε το μοναδικό του τέρμα με τον Άρη, στον εκτός έδρας αγώνα με την Κέρκυρα στις 28 Ιανουαρίου 2013 (τελικό σκορ 2-2).2-2 28/01/13 

Οι μεγάλες αλλαγές που έλαβαν χώρα στην ομάδα, το καλοκαίρι του 2014, ανάγκασαν τον Καραγιάννη να μετακομίσει στην Κρήτη και στην ομάδα των Χανίων μετά από προσωπική εισήγηση του προπονητή Σούλη Παπαδόπουλου με τον οποίο είχε συνεργαστεί και στον Άρη. Χανιά: Ανακοίνωσε Καραγιάννη. Αφού αγωνίστηκε για μια σεζόν με τα Χανιά στη Football League, αποχώρησε από την ομάδα, τον Αύγουστο του 2015 και μεταγράφηκε την Λαμία στην οποία αγωνίστηκε μέχρι τον Ιούλιο του 2018, καταγράφοντας 64 συμμετοχές και 14 τέρματα.

Το καλοκαίρι του 2018 παραχωρήθηκε με ετήσιο δανεισμό στον ΠΑΕ ΑΟ Χανιά-Κισσαμικό αγωνιζόμενος συνολικά σε 18 παιχνίδια, έχοντας 1 γκολ και 1 ασίστ. Επέστρεψε στη Λαμία ένα χρόνο αργότερα και παρέμεινε ένα εξάμηνο στο δυναμικό της Λαμίας χωρίς να καταγράψει συμμετοχές στο πρωτάθλημα παρά μόνο μία συμμετοχή σε επίσημο αγώνα (Κύπελλο) και αυτή σαν αλλαγή στο 25 τελευταία λεπτά του παιχνιδιού. Εκεί θα συνεχίσει την καριέρα του ο Αλέξανδρος Καραγιάννης! Τελικά έμεινε ελεύθερος, για να βρει την επόμενη ποδοσφαιρική του στέγη στη Βέροια, με την οποία υπέγραψε συμβόλαιο διάρκειας 2 ετών. Στην Βέροια ο Αλέξανδρος ΚαραγιάννηςΣτη Βέροια ο μεσοεπιθετικός Αλέξανδρος Καραγιάννης

Από το καλοκαίρι του 2021 αγωνίζεται στην Κοζάνη με την οποία προβιβάστηκε στην Super League 2, τη σεζόν 2022-23. Αλέξανδρος Καραγιάννης

Ο Αλέξανδρος Καραγιάννης στην επαγγελματική του καριέρα έχει καταγράψει 22 συμμετοχές στο πρωτάθλημα της Super League και έχει πετύχει δύο τέρματα.

 Παραπομπές 

 Πηγές 
 Προφίλ Α. Καραγιάννη στο transfermarkt.com

Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Α.Ο. Χανιά
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές ΑΟ Χανίων-Κισσαμικού
Κατηγορία:Ποδοσφαιριστές Φ.Σ. Κοζάνης